# **ΑΝΑΚΟΙΝΩΣΗ ΔΙΑ ΖΩΣΗΣ ΟΡΚΩΜΟΣΙΑΣ**

Η τελετή καθομολόγησης των αποφοίτων του Τμήματος Κοινωνικής Πολιτικής θα πραγματοποιηθεί διά ζώσης την **Τετάρτη 9 Φεβρουαρίου 2022 και ώρα 13.00 μ.μ.** στο Αμφιθέατρο του πρώην Τμήματος Κοινωνικής Διοίκησης και Πολιτικής Επιστήμης.

Η είσοδος θα επιτραπεί μόνο στους αποφοίτους, που έχουν αιτηθεί τη συμμετοχή τους στην ορκωμοσία, καθώς και στα άτομα που έχουν δηλωθεί ως προσκεκλημένοι. Ώρα έναρξης εισόδου **12.15** μ.μ. Ώρα λήξης εισόδου **12.45** μ.μ.

**Κατά την ίδια ημέρα (09.02.2022) και κατά τις ώρες 10.00΄- 11.00΄αυστηρά, καλούνται οι φοιτητές να προσέλθουν στη Γραμματεία του Τμήματος για την υπογραφή του πρωτοκόλλου ορκωμοσίας.**

**Συνημμένα θα βρείτε το έντυπο λήψης συγκατάθεσης για χρήση φωτογραφίας και βίντεο στην εκδήλωση το οποίο παρακαλούμε αφού συμπληρώσετε και υπογράψετε όπως το αποστείλετε στη Γραμματεία του Τμήματος (****secr@sp.duth.gr****) έως τις 04.02.2022 (μέσω του ιδρυματικού σας e-mail).**

**ΥΠΕΝΘΥΜΙΖΟΥΜΕ ΟΤΙ:**

1. Η είσοδος τόσο των φοιτητριών/τών όσο και των επισκεπτών στο χώρο διεξαγωγής της ορκωμοσίας θα πραγματοποιείται κατόπιν επίδειξης είτε πιστοποιητικού εμβολιασμού (μετά τη συμπλήρωση 14 ημερών από τη δεύτερη δόση ή τη μοναδική δόση και για όσους έχουν συμπληρώσει το 60ο έτος της ηλικίας τους και έχει παρέλθει χρονικό διάστημα τουλάχιστον 7 μηνών, μετά την αναμνηστική δόση), είτε πιστοποιητικού νόσησης το οποίο εκδίδεται 14 ημέρες μετά τον πρώτο θετικό έλεγχο και η ισχύς του διαρκεί έως 90 ημέρες μετά από αυτόν, είτε βεβαίωσης αρνητικού εργαστηριακού ελέγχου με τη μέθοδο PCR για κορωνοϊό COVID-19 έως 72 ώρες ή αρνητικής εξέτασης με τη χρήση ταχείας ανίχνευσης αντιγόνου κορωνοϊού COVID-19 (rapid test) έως 48 ώρες πριν την προβλεπόμενη ώρα έναρξης της τελετής. Κατ’ εξαίρεση είναι δυνατή η είσοδος ανηλίκων ηλικίας τεσσάρων (4) έως και δεκαεπτά (17) ετών κατόπιν διεξαγωγής και δήλωσης αρνητικού αυτοδιαγνωστικού ελέγχου (self test) έως 24 ώρες πριν την προβλεπόμενη ώρα έναρξης της τελετής.

2. Η χρήση της προστατευτικής μάσκας (κατά προτίμηση χειρουργικής) είναι υποχρεωτική για όλους τους συμμετέχοντες και παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στο χώρο διεξαγωγής της τελετής.

3. Όλοι οι εισερχόμενοι στο χώρο οφείλουν να έχουν μαζί τους αστυνομική ταυτότητα ή διαβατήριο για έλεγχο ταυτοπροσωπίας.

4. Στο αμφιθέατρο θα υπάρχουν μόνο καθήμενοι. Δεν επιτρέπεται η μετακίνηση των παρισταμένων καθ’ όλη τη διάρκεια της τελετής.

5. Η τελετή θα έχει περιορισμένη επαγγελματική φωτογραφική κάλυψη. Αν κάποιος από τους παρισταμένους επιθυμεί να αποτυπώσει φωτογραφικό στιγμιότυπο, θα το κάνει χωρίς να σηκωθεί ή να μετακινηθεί.

6. **Απαγορεύονται αυστηρά** εντός του Αμφιθεάτρου η χρήση οποιωνδήποτε αντικειμένων που προκαλούν ηχορύπανση, η ρίψη οποιωνδήποτε αντικειμένων και γενικά οτιδήποτε παρεμποδίζει την ομαλή διεξαγωγή της Τελετής Ορκωμοσίας και αντίκειται στην οφειλόμενη ακαδημαϊκή ευπρέπεια.

Εκ της Γραμματείας του Τμήματος Κοινωνικής Πολιτικής